## DIKTÁTY V 2. ROČNÍKU ZŠ

## (podľa inovovaného ŠVP)

## Rozsah kontrolných diktátov v 2. ročníku: 20 – 30 plnovýznamových slov

## Počet a zameranie kontrolných diktátov v 2. ročníku:

1. **Opakovanie učiva z 1. ročníka ZŠ**

Už sme druháci. Čítajte každý deň! Janka s Katkou idú do lesa. Deti cvičia na lúke. Kuchynský nôž je ostrý. Chceš chlieb s džemom?

1. **Hláska a písmeno (ch, dz, dž)**

Denne sa chystáme do školy. Chceme mať dobré známky. V úlohe som mal chybu. Chýbal mi dĺžeň v slove džíp. Nemôžem hovoriť s cudzím človekom. Kôň v stajni erdží.

1. **Samohláska ä**

Máme malé bábätko. Nedávno oslávilo päť mesiacov. Má malé pätičky aj pästičky. Rado leží na mäkkej chlpatej deke. Často je smädné. Dávame mu piť osviežujúci mätový čaj.

1. **Dvojhlásky**

Marienka pije mlieko. Spolužiačka Vierka má na desiatu kuraciu pečienku. Rodičia varia hovädziu polievku. Tretiačka Mariana zaspievala na besiedke vianočnú pieseň. Teta pestuje pod oblôčkom kôpor.

1. **Tvrdé spoluhlásky**

Ujo Laco má rád kyslé uhorky. Teta Gitka zasa slané tyčinky. Chudý Matej zjedol radšej jahody a hrušky. Boli sladučké ako med. Gymnastka Lenka si kúpila broskyňové pudingy.

1. **Opakovanie učiva za 1. polrok**

Včera mala Lýdia narodeniny. Opäť si prichystali ovocné hody. Jahody, broskyne a banány nakrájali na kúsky. Zamiešali piškóty s tvarohom a ozdobili kopčekom šľahačky. Dostala kyticu kvetov a lyže.

1. **Mäkké spoluhlásky**

Anička chodí na zaujímavý krúžok. Učia sa šiť oblečenie. Používajú šijací stroj. Ušila si čipkovanú sukničku. Je veľmi šikovná. Sedí pri stroji celé hodiny. Teší sa, že si ušije džínsy. Bude krajčírkou?

1. **Slabiky di, ti, ni, li, de, te, ne, le**

Radi chodíme do lesa. Cez čistinku tečie vodička. Ladislav píli korene lipy. Anička zacítila voňavé kvetinky. Lenka chodí neskoro do školy. Táničku zobudí budík. Zajtra ideme do divadla. Pôjde aj teta Nina?

1. **Vety**

Mama pečie koláče. Otec opravuje rádio. Deti sa hrajú na záhrade. Chytila Veronika motýľa? Neodhadzuj odpadky na trávnik! Hrali ste niekedy tenis? Prezuj si šľapky! Si hladný? Ktoré jedlo máš rád?

1. **Opakovanie učiva z 2. ročníka**

 Martin a Olinka oberali hrach. Bol zelený a sladký. Malá sestra Vierka zjedla najkrajšie struky. O päť dní dorastú ďalšie. Všetkým deťom chutí aj zrelá mrkva. Čo ešte rastie v záhrade? Jedzte veľa zeleniny!